laion/Wikipedia-Exotic huggingface dataset:
הרי ברז'ן

רכס הרי ברז'ן (בהונגרית: Börzsöny (hegység); בגרמנית: Pilsengebirge, בסלובקית: Brežany) נמצא בחלק הצפוני של הונגריה, במחוזות פשט ונוגראד. הוא ממוקם באזור הוולקני הפנימי של הרי הקרפטים; החלק המערבי ביותר של הרי הצפון והמרכז של הונגריה. מבחינה גאוגרפית, הוא רק השני במערב, מכיוון שגם הרי וישגראד מסווגים לאזור זה, אך הם, במונחים יומיומיים, מסווגים כהרי המרכז הטרנסדנוביים. מנקודת מבט גאוגרפית, הרי ברז'ן נחשבים לאחד מהנופים המרכזיים של הונגריה בתוך הרי הצפון והמרכז. תתי החלקים שלהם: הברז'ן המרכזי אגני הברז'ן רכס הרי המעטפת של הברז'ן. שפת מכתש לשעבר מהווה את הפסגות הגבוהות ביותר של הברז'ן. הפסגה הגבוהה ביותר שלו היא צ'ובאניוש (938 מ'), הפסגה השלשית בגובהה בהונגריה. הנוף המגוון מציע אפשרויות טיול. רובו של הברז'ן הוא פארק לאומי. מצ'ובאניוש נפתחת לפנינו אחת הפנורמות היפות בהונגריה עם עיקול הדנובה והרי הטטרה הגבוהים מצפון. על ההר ניתן למצוא כמה שרידים של האדם הקדמון שהתיישב שם לפני אלפי שנים. הבסיס הרי הברז'ן נוצר על ידי צפחה גבישית וגרניט בצפון ועל ידי אבן גיר טריאסית ודולומיט בדרום. סלעי משקע שלישוניים התיישבו על אלה בכמה שכבות נוספות לפני הפעילות הגעשית. הברז'ן נוצר לפני 15–18 מיליון שנים, ולכן הוא נחשב לרכס הרים צעיר. הוא מורכב ברובו מסלעים געשיים (אנדזיט, דאציט). היסוד של ברז'ן הוא הר געש עתיק שהיה פעיל בעידן המיוקן. צורתו הקודמת נשחקה באופן משמעותי עד סוף הפליוקן, הודות לאקלים הסובטרופי ששרר בעבר באזור. בתקופת הפליסטוקן נוצרו ים אבן פריגלציאליים ונחלי אבן, ובאזורים התחתונים שקע לס. בני אדם התיישבו בהרים כבר לפני אלפי שנים, ונוכחותם שרדה על ידי מספר אנדרטאות עד היום, מכיוון שיש הרבה מבצרים באזור. הפסגה הגבוהה ביותר של הברז'ן היא כאמור צ'ובאנוש ( Csóványos - גובה 938 מטר). בערך 600–800 מ"מ גשם יורד בשנה ההתפלגות הגאוגרפית של המשקעים אינה אחידה: במערב יורד מעט ורוב הגשם ברכסי המרכז והמזרח. בזכות הגשמים הרבים, תנאי המים בהרים טובים. אין מים עומדים ממקור טבעי, אך יש בברז'ן כ-350 מעיינות, 40 מהם בגובה של למעלה מ-600 מ'. המים ברוב המעיינות נקיים. סוג פרח אופייני בעמק Colchicum autumnale סלמנדרה כתומה המבצר של נוגראד בתצלון אווירי הרי הברז'ן פנורמה לכיוון דרום Torma (2008): Dr. Torma István: Börzsöny földrajzi helyzete (magyar nyelven). Börzsöny és Ipoly völgye turistakalauz. Cartographia / Ipolymente-Börzsöny Natúrpark Egyesület, 2008. [2009. december 2-i dátummal az eredetiből archiválva]. (Hozzáférés: 2009. november 6.) Saskó: מדיה וקבצים בנושא הרי ברז'ן בוויקישיתוף איגוד פארק הטבע איפוימנטה-ברז'ן (בהונגרית) האתר הרשמי של אמבולנסים מיוחדים של הברז'ן עמוד הפייסבוק הרשמי של שירות ההצלה בהרי הברז'ן הר געש עתיק, ברז'ן, חיים ומדע (בהונגרית) מידע על הברז'ן, בית התיירות Öregerdő (בהונגרית) אוסף קישורים של ברז'ן (בהונגרית) ברז'ן בפייסבוק בהונגרית) Dr. Torma István (2008). "A Börzsöny földtani múltja". Börzsöny és Ipoly völgye turistakalauz (בהונגרית). Cartographia / Ipolymente-Börzsöny Natúrpark Egyesület. אורכב מ-המקור ב-2009-11-26. Magyarország földrajza. Szerk.: Frisnyák Sándor. Tankönyvkiadó, Budapest, 1977. 224. Dr. Torma István (2008). "A Börzsöny éghajlata és vízrajza". Börzsöny és Ipoly völgye turistakalauz (בהונגרית). Cartographia/ Ipolymente-Börzsöny Natúrpark Egyesület. אורכב מ-המקור ב-2009-11-28.
עז א-דין שיח' ח'ליל

עז א-דין אל-שייח' ח'ליל (בערבית: عز الدين الشيخ خليل; ~ 1962 – 26 בספטמבר 2004) היה חבר בכיר בזרוע הצבאית של ארגון חמאס. ונחשב לתלמיד של "המהנדס" יחיא עייאש. הוא נהרג ב-26 בספטמבר 2004 בפיצוץ מכוניתו שמולכדה במטען נפץ עם הפעלה סלולרית מרחוק, ברובע אל-זהרה שבדרום דמשק, בירת סוריה. המחסלים לא נטלו אחריות, אך מאפייניו תואמים חיסולים קודמים שביצעה ישראל, ואת הצהרות ההנהגה הישראלית באותה תקופה בדבר חיסול מנהיגים בכירים בחמאס במטרה לעצור את פיגועי המתאבדים שהתגברו באותה תקופה. לדברי שלומי אלדר בספרו על תנועת חמאס, חיסולו של ח'ליל שהגיע שבוע לאחר פיגוע ההתאבדות הכפול בבאר שבע שבוצע על ידי חמולת קוואסמה שחברה בחמאס ומושבה בחברון, גרם להפסקה מיידית של ההטפה לפיגועי מתאבדים שהייתה עד אז יומיומית, הן בשידורי חמאס, הן בהצהרות מנהיגי הארגון והן בדרשות במסגדים. וכן להפסקת הפצת פתוות המעודדות פיגועים אלו. ח'ליל נולד בשכונת שג'אעייה בעזה. הוא גורש למרג' א-זוהור במסגרת גירוש פעילי החמאס ללבנון בדצמבר 1992. בהמשך החליט שלא לשוב לשטחי ישראל, וקבע את מושבו בדמשק ששימשה מקום מושבה של הלשכה המדינית של חמאס. הפיצוץ שבו נהרג, הרס לחלוטין את רכב השטח מסוג מיצובישי פאג'רו שבו נסע, גרם לשריפה וחרך את גופתו ללא הכר. הוא זוהה מאוחר יותר בבית החולים. מעוצמת הפיצוץ ניזוקו גם רכב ובית מגורים סמוך ושלושה אזרחים סורים נפצעו. שלומי אלדר, להכיר את חמאס, כתר הוצאה לאור, 2012, עמ' 100–101. אמיר בוחבוט וג'קי חוגי, מקורות ביטחוניים: ישראל אחראית לחיסול, באתר nrg‏, 26 בספטמבר 2004 שירות גלובס, ‏חוסל בדמשק בכיר החמאס, עז א-דין שייח' חאליל; החמאס מאשים את ישראל, באתר גלובס, 26 בספטמבר 2004
ניקולס סירילו

ניקולס וינסנט סירילו (באנגלית: Nicholas Vincent Cirillo נולד; 5 ביוני 1997) הוא שחקן ותסריטאי אמריקאי. סירילו נולד ב-5 ביוני 1997 בקרוליינה הצפונית. בשנת 2014 סיים את בית ספר התיכון וילקס סנטרל בעיר מגוריו וילקסבורו, קרוליינה הצפונית. בשנת 2019 הופיע בפרק בסדרת הטלוויזיה "הפשע: ג'יפסי רוז". באותה שנה הופיע בפרק בסדרה דברים מוזרים. הופעתו הראשונה בסרט עלילתי הייתה גם באותה שנה בסרט "הענק" של הבמאי דייוויד ראבוי, שהוקרן בבכורה בפסטיבל הסרטים הבינלאומי בטורונטו 2019. בשנת 2020 שיחק בסדרה הקומית נותנות בראש (אנ'). באותה שנה החל לשחק בתפקיד משנה בסדרת הטלוויזיה חופים של סודות. שנה לאחר מכן שיחק בסרט "Ida Red". בשנת 2022 שיחק בתפקיד חוזר בסדרת הטלוויזיה שי-האלק: עורכת דין בשירות החוק ושיחק בתפקיד ראשי בסרט "Good Egg". באותה שנה, הקים סירילו יחד עם מתיו מונטמרו את חברת ההפקה, "אנזו אנטרטיינמנט". בשנת 2023 שיחק בסרט ילדי הפרחים של ישו ובסרט "Fresh Kills". ניקולס סירילו, במסד הנתונים הקולנועיים IMDb (באנגלית) MARTY MCGEE, Cirillo starts new venture after star turns, journalpatriot, ‏2023-03-16 (באנגלית) Nick Rocco Scalia, The Giant, Film Threat, ‏14 בנובמבר 2020 Who plays Jennings in Teenage Bounty Hunters? Explore the age, Instagram and roles of Nicholas Cirillo, HITC, ‏18 באוגוסט 2020 Andreas Wiseman, Deadline, Deadline, ‏26 באוגוסט 2020 Catriona Mactaggart, Where You've Seen The Cast Of She-Hulk: Attorney At Law Before, Looper, ‏3 באוגוסט 2022 Read More: https://www.looper.com/950172/where-youve-seen-the-cast-of-she-hulk-attorney-at-law-before/ Zac Ntim, Deadline, Deadline, ‏7 בספטמבר 2023 Matt Grobar, Deadline, Deadline, ‏28 ביולי 2023 Fresh Kills – Watch a clip from the new film from Jennifer Esposito | Live for Films (באנגלית בריטית)
מתן אברג'יל

מתן אברג'יל (19 במאי 2004 – 7 באוקטובר 2023) היה לוחם בחטיבת גולני שנהרג בקרב על קיבוץ ניר עם במתקפת הפתע על ישראל (2023), לאחר שקפץ על רימון כדי להציל את חבריו. מתן אברג'יל נולד כבן זקונים לאחר שני בנים ובת לפנינה ואריק אברג'יל, וגדל ביישוב חרמש. הוא למד בבית הספר עומר ולקראת גיוסו לצה"ל החל באימוני כושר כדי להכין את עצמו לשירות משמעותי ביחידה קרבית. בנובמבר 2022 התגייס לגדוד 13 של חטיבת גולני וסיים מסלול לוחם כמצטיין מחזור. ערך מורחב – קרב ניר עם הקרב בקיבוץ ניר עם החל בבוקר ה-7 באוקטובר כאשר מחבלים המשתייכים לארגון הטרור חמאס פשטו על קיבוץ ניר עם במטרה לבצע טבח בתושבי הקיבוץ ולחטוף מהם לעזה. כיתת הכוננות שהייתה בקיבוץ, ניהלה קרב של מעטים מול רבים כאשר עשרות מחבלי חמאס ניסו לחדור לקיבוץ. בבוקר הקרב היה אברג'יל חלק מצוות הכוננות בגזרה. עם קבלת ההודעה כי מחבלים תוקפים את הקיבוץ, יצא הצוות לעבר הקיבוץ רכוב על נגמ"ש מרכבה (נמ"ר). תוך כדי תנועתם החלו לנהל קרב מול המחבלים שחצצו בינם לבין הקיבוץ. הצוות נלחם מתוך הנמ"ר תוך ירי במחבלים שהקיפו אותם ודריסתם. בשלב מסוים נפגע הנמ"ר מטיל נ"ט, וכתוצאה מכך נעצר הנמ"ר, הפתחים בחלקו העליון נפגעו והנמ"ר הותקף בירי בלתי פוסק. כדי לא לאפשר למחבלים להתקרב אל הנמ"ר, אברג'יל ועוד לוחם יצאו מהפתחים והחלו לירות לעבר המחבלים. כאשר נגמרה לאברג'יל המחסנית ירד למטה כדי להחליף מחסנית וחייל אחר עלה במקומו. החייל שלחם בפתח השני נפגע מכדור בכתפו וגם לחייל שהחליף אותו נגמרה המחסנית והוא נכנס פנימה. בשלב זה נוצר מצב בו הנמ"ר חדל לייצר אש, המחבלים זיהו זאת והשליכו רימון לתוכו. אברג'יל זיהה את הרימון וניסה להוציא אותו, אך הוא נתקע באחת הפינות. הוא ניסה למשוך את הרימון, כדי לזרוק אותו החוצה, אך כשראה שאינו מצליח הצמיד את עצמו לרימון, ספג את הפיצוץ וכך הציל את חייהם של יתר הלוחמים שהיו בתוך הנמ"ר. בבית ספר "האופק" בו למד הוקמה מכינה על שמו. ביישוב חוות יאיר נבנו שני מבני ביטחון להנצחתו. בבית ספר עומר בו למד מתן, הוקמה ספרייה להנצחתו יחד עם שתי בנות היישוב שנרצחו בפיגוע טרור: הדס תורג'מן ולינוי סרוסי. הוכנס ספר תורה להנצחתו בישיבת נחלים. בחוות אל נווה שסמוכה ליישוב חרמש בו נולד מתן מוקם בימים אלו (מרץ 2024) מצפה להנצחתו. היוצרת שירה אטיאס כתבה שיר לזכרו. הפסל אלמוג שריקי פיסל מיצג בחול בחוף הרצליה לזכרו. יאיר אגמון, אוריה מבורך, יום אחד באוקטובר, הוצאת קורן ירושלים. יואב לימור, גיבורים - לבד מול החמאס, הוצאת כנרת זמורה. קורות החיים של מתן אברג'יל, באתר "יזכור" של משרד הביטחון מתן אברג'יל באתר להנצחתו אלישע בן קימון, מתן קפץ על רימון והציל את חבריו: "ניסיתי לעשות הכל כדי להגן על עם ישראל", באתר ynet, 13 באוקטובר 2023 רחלי מלק-בודה, קפץ על רימון והציל את הצוות שלו באתר מקור ראשון, 13 באוקטובר 2023 ,שמרת עלינו בגופך באתר ישראל היום, 13 באוקטובר 2023 מתן אברגיל - זיכרון לנופלים, מתן אברגיל בוגר בית הספר אמית אופק. מתן אברגיל - קהילת אמית ערב זוכרת , קהילת אמית זוכרת ומתחברת - ערב "הגיבורים שלנו", ערב יום הזיכרון תשפ״ד 2024. מבני ביטחון נחנכו בחוות יאיר לזכר סמל מתן אברג'יל שקפץ על רימון והציל את חבריו, באתר ערוץ 7, 5 בפברואר 2024 שיר לזכרו של מתן אברג'יל, היוצרת שירה אטיאס גיבורים לבד מול החמאס - פרק לזכרו, נכתב פרק לתיאור סיפור הגבורה של מתן אברג'יל
עאטף עדואן

עאטף איברהים מוחמד עדואן (ידוע גם בכוניה: אבו שַׁריף; בערבית: عاطف ابراهيم محمد عدوان; נולד ב-1952) הוא בכיר בהנהגה הפוליטית של חמאס וחשוד בפעילות טרור. פרופסור חבר באוניברסיטה האסלאמית בעזה ומטיף אסלאמי במסגד עומר אבן עבד אל-עזיז בבית חנון. עדואן נעצר בעבר פעמים אחדות בידי הצבא הישראלי ובידי כוחות הביטחון של הרשות הפלסטינית בהנהגת אש"ף. הוא היה ממגורשי חמאס ללבנון בסוף 1992 וכתב את ספר הזכרונות "יומן מרג' א-זוהור". עדואן כתב מאמרים וספרים רבים, בנושאים פוליטיים, בהם יחסי יהודים מוסלמים בתקופת ראשית האסלאם. ספר ידוע נוסף שכתב עדואן, היא הביוגרפיה של מייסד חמאס, שיח' אחמד יאסין, "חיאתה וג'הדה". לאחר ניצחון חמאס בבחירות לרשות המחוקקת הפלסטינית ב-2006 וכינון ממשלתו הראשונה של אסמאעיל הנייה, התמנה עדואן, שנבחר לרשות המחוקק כנציג צפון עזה, למשרת השר לענייני פליטים. בתקופה הראשונה להיבחרו, נחשב עדוואן כאישיות לא רצויה באוסטריה. שלומי אלדר, להכיר את חמאס, כתר הוצאה לאור, 2012, לפי מפתח בעמ' 414 עאטף עדואן, באתר OpenSanctions, המרכז מידע על אנשים וחברות שהוטלו עליהם סנקציות רשימת שרי ממשלת אסמעאיל הנייה הראשונה (2006–2007), בעותק של אתר "jmcc" השמור בארכיון האינטרנט (באנגלית). דיווח של אל חייאת, מצוטט אצל: "אוסטריה מנעה ביקורו של שר פלסטיני בתחומה", המודיע, 14 במאי 2006, עמ' 1.
Youth (אלבום של BTS)

Youth (בעברית: נעורים) הוא אלבום אולפן של להקת הבנים הדרום קוריאנית BTS, שיצא ב-7 בספטמבר 2016, דרך פוני קניון (אנ'). זהו אלבום האולפן השלישי שלהם, השני ביפנית. מהדורת אלבום + DVD: מהדורה זו מגיעה עם DVD המכיל את הווידאו קליפים של "For You", "I Need U (גרסה יפנית)", ו-"Run (גרסה יפנית)". מהדורה רגילה: n/a שתי הגרסאות מכילות את רשימת השירים המלאה. כל אלבומי המהדורה הראשונה הגיעו עם פוטוקארד. Youth מכר 44,547 עותקים ביום השחרור שלו והגיע לראש מצעד האלבומים (אנ') היומי של אוריקון שפורסם ב-6 בספטמבר 2016. הוא המשיך ונמכר ב-76,483 עותקים במהלך התקופה שבין 5 ל-11 בספטמבר, והגיע הישר לראש המצעד השבועי שפורסם ב-19 בספטמבר. האלבום הגיע במצעד החודשי של ספטמבר למקום הרביעי, עם 81,763 מכירות מצטברות, וזכה לתואר זהב, המציין 100,000 עותקים פיזיים שנמכרו, על ידי איגוד תעשיית ההקלטות של יפן (RIAJ), זמן קצר לאחר מכן. זהו האלבום ה-48 הנמכר ביותר לשנת 2016 ביפן לפי מצעד האלבומים השנתי של אוריקון. כל המילים ביפנית נכתבו על ידי KM-מרקיט (אנ'). מידע על האלבום Youth באתר MusicBrainz מידע על האלבום Youth באתר AllMusic האלבום Youth באתר Discogs האלבום Youth באתר ספוטיפיי BTS (防弾少年団) 'FOR YOU' Official MV, סרטון בערוץ "BTS JAPAN OFFICIAL", באתר יוטיוב BTS (防弾少年団) 'I NEED U (Japanese Ver.)' Official MV, סרטון בערוץ "BTS JAPAN OFFICIAL", באתר יוטיוב BTS (防弾少年団) 'RUN -Japanese Ver.-' Official MV, סרטון בערוץ "BTS JAPAN OFFICIAL", באתר יוטיוב
עלי ברכה

עלי בַּרַכֶּה (בערבית: علي بركة) הוא בכיר בארגון הטרור חמאס האחראי על יחסי החוץ של הארגון ונציג חמאס בלבנון מ־2011 עד 2019. במסגרת תפקידו בלבנון, ברכה היה אמון על היחסים בין חמאס ובין חזבאללה ואיראן. ב-2013 נשמעו האשמות שחמאס מסייעת לקבוצות של מורדים סורים ממוצא פלסטיני במלחמת האזרחים בסוריה, ופורסם שחזבאללה הורה לברכה לעזוב את לבנון. אך ברכה נשאר בלבנון, וחמאס הכחישה כי חזבאללה הורה לאנשי חמאס לעזוב. ב-2016 נפגש ברכה עם משלחת איראנית בשגרירות איראן בביירות, כדי להדק את קשרי חמאס עם איראן ולפי דיווח של העיתון The Palestine Chronicle השיג מימון איראני לחמאס. בעקבות מתקפת הפתע על ישראל באוקטובר 2023 צוטט ברכה בעיתונות העולמית כמי שאמר כי המבצע תוכנן במשך שנתיים וכי חמאס נעזר במימון, באימונים ובבניין הכוח, בגורמים אזוריים כמו איראן. ברכה הוא אחד משישה בכירים בחמאס שארצות הברית הגישה נגדם כתבי אישום בשל מעורבותם בתכנון, תמיכה וביצוע מתקפת הפתע על ישראל, שבה נרצחו ונחטפו גם אזרחים אמריקאים. עינב חלבי, בכיר חמאס שנותר בצללים - ועלה על הכוונת האמריקנית: מי אתה, עלי ברכה?, באתר ynet, 5 בספטמבר 2024 Stuart Winer, Hamas denies Hezbollah booting it out of Lebanon, The Times of Israel, 30 May 2013 Justice Department Announces Terrorism Charges Against Senior Leaders of Hamas, Office of Public Affairs, U.S. Department of Justice, 3 September 2024 ערך זה הוא קצרמר בנושא טרור. אתם מוזמנים לתרום לוויקיפדיה ולהרחיב אותו.
גבריאל סואסו

גבריאל אלונסו סואסו אורבינה (בספרדית: Gabriel Alonso Suazo Urbina; נולד ב-9 באוגוסט 1997 בסנטיאגו דה צ'ילה שבצ'ילה) הוא כדורגלן צ'יליאני המשחק בעמדת המגן השמאלי בקבוצת טולוז מליגת העל הצרפתית ובנבחרת צ'ילה. סואסו גדל במחלקת הנוער של קולו-קולו, ובשנת 2015 החל לשחק בקבוצה הבוגרת של המועדון במסגרת ליגת העל הצ'יליאנית. בסך הכל ערך 167 הופעות ליגה במדי המועדון, בהן הבקיע שמונה שערים. ב-16 בינואר 2023 חתם על חוזה לשלוש שנים וחצי בטולוז מליגת העל הצרפתית. ב-2 ביוני 2017 ערך סואסו את הופעת הבכורה שלו בנבחרת צ'ילה, בניצחון 0–3 על נבחרת בורקינה פאסו במשחק ידידות. נכלל בסגל נבחרת צ'ילה לטורניר קופה אמריקה 2024. מדיה וקבצים בנושא גבריאל סואסו בוויקישיתוף גבריאל סואסו, באתר Transfermarkt גבריאל סואסו, באתר Soccerway גבריאל סואסו, באתר BDFutbol גבריאל סואסו, באתר WorldFootball.net גבריאל סואסו, באתר National Football Teams גבריאל סואסו, באתר FootballDatabase.eu גבריאל סואסו, באתר ESPN Nómina oficial – Selección Chilena – CONMEBOL Copa América EE.UU. 2024 באתר הרשמי של התאחדות הכדורגל הצ'יליאנית, 13 ביוני 2024 (בספרדית)
אסמאעילה קוליבאלי

אסמאעילה שייק קוליבאלי (בצרפתית: Ismaila Cheick Coulibaly; נולד ב-25 בדצמבר 2000 במאלי) הוא כדורגלן מאלי המשחק בעמדת הקשר בקבוצת שפילד יונייטד מהפרמייר ליג ובנבחרת מאלי. קוליבאלי גדל במחלקת הנוער של דוגוולופילה. ב-14 בינואר 2019 חתם על חוזה לארבע שנים בסרפסבורג 08 מליגת העל הנורווגית. הוא ערך 27 הופעות ליגה במדי המועדון, בהן הבקיע ארבעה שערים. ב-9 בספטמבר 2020 חתם בשפילד יונייטד מהפרמייר ליג, והושאל מיידית לשלוש עונות לבירסחוט מליגת העל הבלגית. הוא שיחק במועדון במשך שתי עונות, בהן ערך 42 הופעות ליגה והבקיע חמישה שערים, וחזר לשפילד יונייטד לאחר שבירסחוט נשרה לליגת המשנה הבלגית. לקראת עונת 2022/2023 נכלל קוליבאלי בסגל שפילד יונייטד, שבינתיים נשרה לפוטבול ליג צ'מפיונשיפ. ב-7 בינואר 2023 ערך את הופעת הבכורה שלו במועדון, בניצחון 2-0 על מילוול במסגרת הסיבוב השלישי בגביע ה-FA. ב-11 בפברואר ערך את הופעת הבכורה שלו בליגה, בניצחון 3-0 על סוונסי סיטי במסגרת המחזור ה-31. ב-28 במרץ 2023 ערך קוליבאלי את הופעת הבכורה שלו בנבחרת מאלי, בהפסד 1-0 לנבחרת גמביה במסגרת מוקדמות גביע אפריקה לאומות 2023. אסמאעילה קוליבאלי, באתר Transfermarkt אסמאעילה קוליבאלי, באתר Soccerway אסמאעילה קוליבאלי, באתר WorldFootball.net אסמאעילה קוליבאלי, באתר FootballDatabase.eu Ismael Cheick Coulibaly Klar For Sarpsborg 08 באתר הרשמי של סרפסבורג 08, ‏ 14 בינואר 2019 (בנורווגית) Sheffield United sign Ismaila Coulibaly then send him to Belgium באתר The Star, ‏ 9 בספטמבר 2020 (באנגלית) Coulibaly 3 Jaar Beerschot! באתר הרשמי של בירסחוט, 9 בספטמבר 2020 (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אסמאעילה קוליבאלי".
המשחק המשוגע

המשחק המשוגע (שיגעון של משחק) (באנגלית: The Mad Magazine Game) הוא משחק לוח שהופץ בישראל בשנות השמונים. הוא מבוסס על משחק אמריקני משנת 1979, שפיתחה חברת הצעצועים "האחים פארקר" בהשראת המגזין הפופולרי "מד". המשחק הוא משחק דמוי מונופול, אך מטרתו הפוכה - להפסיד את כל כספך. המשחק כולל גם משימות איגיון, ובהן לחקות התנהגות של קוף, לעמוד בלי לזוז ועוד. כמו כן, המשחק משלב הוראות שבהן לשחקן הוותיק יש יתרון, כגון: "אם מישהו משעין מרפק על השולחן הפסדת 4,000, אם לא הפסדת 2,000". בהוראה זו, שחקן שכבר מכיר את המשחק ימהר להשעין את ידיו על השולחן (כדי להפסיד כמה שיותר כסף, בהתאם למטרת המשחק), ואילו שחקן הפוגש את המשחק בפעם הראשונה יפסיד, ככל הנראה, רק 2,000. מאו (משחק קלפים)
Satmex

Satmex הייתה חברת תקשורת מקסיקנית שסיפקה שירותי לוויין. החברה הוקמה בשנת 1997 לאחר שינוי ארגוני של חברה ממשלתית שפעלה בתחום. בשנת 2014 היא נמכרה לחברת "Eutelsat". בשנת 1982 משרד התחבורה והתקשרות של מקסיקו הכריז על פרויקט תקשורת לוויינים "Morelos". ב-17 ביוני 1985 שוגר הלוויין הראשון ובמקביל הוקם מרכז בקרה במקסיקו סיטי. משקל זוג לוויינים ראשון היה 1,140 ק"ג, הם נבנו ביוז איירקראפט ושוגרו ממעבורת חלל. הם תוכננו ל-9 שנות עבודה. בשנת 1989 הוקמה חברה ממשלתית "Telecomm" שקיבלה אחריות על תחום. היא המשיכה בפיתוח המערכת. בעקבות הפרטה של חלק של החברה הממשלתית בשנת 1997 הוקמה חברה פרטית Satmex. בשנת 1993 החל שיגור של לוויינים של הדור השני. משקלם גדל -2,276 ק"ג. הם היו מצוידים ב-35 משיבים. הלוויינים היו מתוכננים לעבודה במשך 14 שנים. בשנת 2014 חברה Eutelsat רכשה את Satmex תמורת 831 מיליון $. שמם של לוויינים פעילים שונה. הם מכסים כ-90% משטח יבשת אמריקה. הם פועלים ב-C band וב- Ku band לוויינים שנרכשו וטרם שוגרו התאמו לפעילות של הבעלים החדשים. אתר האינטרנט הרשמי של Satmex היסטוריה של החברה נתוני שיגורים ולוויינים
אולוס הירטיוס

אַוּלוּס הִירְטְיוּס (בלטינית: Aulus Hirtius‏; נהרג בקרב ב-43 לפנה"ס) היה קונסול רומי בשנת 43 לפנה"ס; הוא נהרג במהלך הקונסולאט בקרב מוטינה נגד מרקוס אנטוניוס. השלים את הספר השמיני הבלתי גמור של "מלחמת גאליה" מאת יוליוס קיסר. אולוס הירטיוס היה ידידו של יוליוס קיסר ושירת כלגאטוס תחת פיקודו מ-58 לפנה"ס לערך. ב-50 לפנה"ס שימש שליחו אל פומפיוס. במלחמת האזרחים שירת בהיספניה (ספרד); אפשר שהיה טריבון ב-48 לפנה"ס; ב-47 היה באנטיוכיה. הוא היה פראיטור ב-46 לפנה"ס ומושל הפרובינקיה גאליה שמעבר לאלפים. מסופר כי הירטיוס סעד עם קיסר, סלוסטיוס, גאיוס אופיוס, בלבוס וסולפיקיוס רופוס לילה לפני שקיסר חצה את הרוביקון אל איטליה, ב-10 בינואר 49 לפנה"ס. ב-44 היה מועמדו של קיסר לקונסולאט, וב-43 לפנה"ס – לאחר רצח קיסר – נבחר יחד עם פנסה. לאחר ההתנקשות בחיי קיסר תמך במרקוס אנטוניוס, אך בהשתדלות קיקרו, שהיה ידידו הקרוב, העביר את נאמנותו לסיעה הנגדית. לחם באנטוניוס יחד עם עמיתו למשרה פנסה והפרופראיטור אוקטביאנוס (הקיסר לעתיד אוגוסטוס) וניצח אותו ליד מוטינה אך נפל בקרב (21 באפריל 44). פנסה מת ימים אחדים אחריו, והשניים זכו להלוויה ציבורית מפוארת ונקברו בשדה מרס. הירטיוס השלים את הספר השמיני הלא גמור של "מלחמת גאליה" שכתב יוליוס קיסר. לפנים חשבו כי חיבר גם את "מלחמת אלכסנדריה" (אנ'), אך ניתוח סגנוני בעזרת מחשב ב-2018 שלל זאת. ישראל שצמן, אנציקלופדיה של העולם העתיק. ספרית מעריב, 1981. כרך ב', עמ' 191. Oxford Classical Dictionary, edited by Simon Hornblower and Antony Spawforth. 3rd edition, revised. Oxford University Press, 2003. s.v. "Hirtius, Aulus", p. 712. Smith, William. A New Classical Dictionary of Biography, Mythology and Geography, 1853. s.v. "A. Hirtius". Digitized copy in Internet Archive. מדיה וקבצים בנושא אולוס הירטיוס בוויקישיתוף אולוס הירטיוס, באתר אנציקלופדיה בריטניקה (באנגלית) Dando-Collins, Stephan (2002). The Epic Saga of Julius Caesar's Tenth Legion and Rome. p. 67. Cicero, De Fato, I. Zhang, Olivia R., Trevor Cohen & Scott McGill. “Did Gaius Julius Caesar Write De Bello Hispaniensi? A Computational Study of Latin Classics Authorship”. HUMAN IT 14.1 (2018): 28–58
קונדור (סדרת לוויינים)

קונדור (ברוסית:Кондор ) היא סדרת לוויינים מסוג חישה מרחוק שפותחה ברוסיה. השיגור הראשון בוצע בשנת 2013. הלוויינים פותחו על ידי תשלובת משינוסטרויניה. הם מיועדים לצרכים צבאיים ואזרחיים. הלוויין הראשון שוגר ב-27 ביוני 2013. משקל הלוויין הוא 1150 ק"ג והוא פועל במסלול מסונכרן-שמש. מצלמת הלוויין מספקת צילומי שטח בגודל עד 200 קמ"ר עם רגישות של 1 מטר או שטח גדול יותר ברגישות 5–20 מטר. קצב העברת הנתונים הוא 350 קילובייט בשנייה. הלוויין הפסיק לפעול בשנת 2015 ככל הנראה עקב בעיה פנימית. הלוויין השני שוגר בשנת 2014 בהזמנת דרום אפריקה לצרכים שהוגדרו על ידה. בשנת 2014 רוסקוסמוס הכריז על מכרז לדגם מתקדם של הלוויין. במכרז זכתה תשלובת משינוסטרויניה. הזמנה כללה 2 לוויינים. הלוויין הראשון שוגר בשנת 2023. בהתאם להתקדמות הטכנולוגית משקל של הלוויין הוקטן וגדל קצב העברת הנתונים. הוא מתוכנן לעבודה במשך כ-5 שנים. לוויין שני מתוכנן לשיגור בשנת 2024. בתכנון נמצאים לוויינים נוספים של הסדרה. הם יהיו בעלי רגישות של כ-0.5 מטר ומתוכננים לשיגור בשנת 2030. תיאור הלווין תיאור הלוויינים תיאור פיתוח ויכולות רשימת שיגורים
אנחנו (שיר)

"אנחנו" הוא שיר שכתב, הלחין וביצע גיא מזיג. השיר נכתב בשנת 2014 בעקבות מבצע צוק איתן ופורסם ב־2019. לאחר שנתיים יצא כשיר באלבום "השחור החדש יותר". השיר נכתב אחרי מבצע צוק איתן, בשנת 2014, כאשר מזיג עבד על מופע מחווה לאריק איינשטיין. ההווה והעבר התערבבו יחד ליצירת שיר עדכני בעל אופי נוסטלגי, שיר המלא גם בייאוש וגם בתקווה. השיר מושפע מהסגנון המוזיקלי של חבורת לול. מזיג הוציא את השיר כסינגל בשנת 2019, בעקבות מתחים חברתיים-פוליטיים שעלו גם בתקופה זו. השיר קורא לסיים את הסכסוך הפנימי בישראל, בנימה נוסטלגית תמימה. בראיון לאתר וואלה, אמר מזיג: "מה שהתחולל באותה תקופה היה קשה ביותר - שסע חברתי שהלך וגדל ונדמה היה שהסיכוי לאיזושהי אחדות הולך ונגוז. עם אותן תחושות קשות בלב הייתי קם בבוקר והולך לישון עד שלילה אחד חלמתי שזהו, סוגרים את המדינה. התעוררתי קצת מבועת וטעון, ומיד הרמתי את העט והמילים של השיר כמו נכתבו מעצמן והתחברו לאותו לחן שליווה אותי. נדמה שבמוזיקה יש תמיד ניסיון להיות הדבר הלוהט הבא, להביא את ההפקה הכי חדשנית, "אנחנו" נוצר באנטי תזה מוחלטת לכל זה. זה שיר שחוזר לתקופות תמימות יותר באווירת אחדות, אופוריה והמנוני פסטיבלי זמר". — גיא מזיג בשנת 2021 פתח השיר את אלבום הסולו השני של מזיג - "השחור החדש יותר". השיר הגיע למקום השמיני במצעד הישראלי השבועי של גלגלצ ביוני 2019. מערכת כאן 88 שיבצה את השיר במקום השמיני ברשימת שירי השנה לשנת תשע"ט. בשנת 2023 חובר לשיר ריקוד עם על־ידי אור בלילטי, שהוצג בפסיטיבל מחול כרמיאל. בפברואר 2024, בעקבות מלחמת חרבות ברזל ביצע גיא מחדש את השיר בשיתוף הפילהרמונית הישראלית. אנחנו, בביצוע גיא מזיג, סרטון באתר יוטיוב, 11 באפריל 2019 אנחנו (לייב באולפן גלגלצ), בביצוע גיא מזיג, סרטון באתר יוטיוב, 27 במאי 2019 ׳אנחנו׳ (מתוך ספיישל מוסיקומי), בביצוע גיא מזיג, אורית שלום ויעל צורי, סרטון באתר יוטיוב, 31 במרץ 2021 מילות השיר "אנחנו", באתר שירונט מערכת כאן, שירי השנה של כאן 88 לשנת תשע"ט, באתר כאן, ‏25 בספטמבר 2019 דודי פטימר, ‏אלבומו השני והחדש של גיא מזיג מוציא ממנו את מיטב הגרוב, באתר מעריב אונליין, 26 בפברואר 2021 103FM - איריס קול - "מה יישאר פה אחרי מלחמה?", באתר 103FM - האזנה לרדיו און ליין חלום האחדות של גיא מזיג: השיר שנולד מתוך הפחד שהמדינה מתרסקת לחלוטין, באתר וואלה, 11 באפריל 2019 המצעד השבועי 06.06.2019, באתר גלגלצ, ‏6 ביוני 2019 Anachnu - Dance | אנחנו - ריקוד, נבדק ב-2023-11-01
מוחמד חמיד אנסרי

מוחמד חמיד אנסרי (בבנגלית: মহম্মদ হামিদ আনসারি ‏האזנה‏Ⓘ‏; נולד ב-1 באפריל 1937) הוא פוליטיקאי ודיפלומט הודי בדימוס, שכיהן כסגן נשיא הודו השנים עשר, מ-2007 עד 2017. אנסרי הוא אחד משני סגני נשיאי הודו שכיהנו שתי כהונות, לצד סרוופלי רדהקרישנן. מוחמד חמיד אנסרי נולד ב-1 באפריל 1937 בכלכולתה, בנשיאות בנגל שבהודו הבריטית (היום קולקטה, מערב בנגל, הודו), למוחמד עבדול עזיז אנסרי, שבא ממשפחה שהתייחסה על עבדאללה אנצארי. אנסרי למד בבית הספר סנט. אדוארד בשימלה (אנ'), וקיבל תואר במדעי המדינה מהאוניברסיטה המוסלמית של אליגרה (אנ'). אנסרי הצטרף לשירות החוץ ההודי ב-1961, ושימש בשגרירויות הודו בבגדד, רבאט, ג'דה ובריסל. ב-1976 מונה לשגריר הודו באיחוד האמירויות (1976–1979), ב-1980 חזר להודו ושימש עד 1985 כראש הטקס ההודי. ב-1985 מונה לנציב העליון של הודו באוסטרליה (1985–1989) ולאחר מכן לשגריר הודו באפגניסטן (1989–1990), שגריר הודו באיראן (1990–1992), שגריר הודו לאו"ם (1993–1995) ושגריר הודו בערב הסעודית (1995–1999). ב-2006 מונה אנסרי לראש הוועדה הלאומית למיעוטים (אנ'), ועדה רשמית הודית המייצגת את קבוצות המיעוט הלא-הינדואיות בהודו. הוא התפטר מתפקידו בוועדה לאחר הודעתו על התמודדותו לנשיאות הודו. ב-2007 אנסארי הוכרז כמועמד מפלגת הקונגרס הלאומי ההודי השלטת לסגן נשיא הודו. הוא קיבל 455 קולות והביס את מועמדת מפלגת העם ההודית, נ'גאמה הפתוללה (אנ'), שקיבלה 222 קולות. ב-2012 התמודד אנסארי למשרת סגן נשיא הודו בשנית, ונבחר. אנסארי הוא סגן הנשיא השני להיבחר לשני כהונות (אחרי סרוופלי רדהקרישנן) והיחיד לכהן תחת שלושה נשיאים (פרטיבה פטיל, פרנב מוקהרג'י וראם נאת' קובינד). ב-1984 קיבל את העיטור ההודי פאדמה שרי. אנסרי נשוי לסלמה, ולהם שתי בנים ובת. מדיה וקבצים בנושא מוחמד חמיד אנסרי בוויקישיתוף מוחמד חמיד אנסרי, באתר אנציקלופדיה בריטניקה (באנגלית) Sh. M. Hamid Ansari, באתר סגן נשיא הודו (באנגלית)